EkBass/fiwiki-20250220-pages-articles huggingface dataset:
Luettelo Suomen virallisen singlelistan ykkösistä vuonna 2000

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2000. Viikko Artisti Kappale Levy- yhtiö(t) 1 HIM Join Me Terrier / BMG 2 HIM Join Me Terrier / BMG 3 HIM Join Me Terrier / BMG 4 HIM Join Me Terrier / BMG 5 HIM Join Me Terrier / BMG 6 HIM Join Me Terrier / BMG 7 HIM Join Me Terrier / BMG 8 HIM Join Me Terrier / BMG 9 HIM Join Me Terrier / BMG 10 HIM Join Me Terrier / BMG 11 HIM Right Here In My Arms Terrier / BMG 12 Madonna American Pie Maverick / Warner Music 13 Mari Rantasila Vain rakkaus AXR / Edel 14 Mari Rantasila Vain rakkaus AXR / Edel 15 Mari Rantasila Vain rakkaus AXR / Edel 16 Mari Rantasila Vain rakkaus AXR / Edel 17 Mari Rantasila Vain rakkaus AXR / Edel 18 A-Tyyppi feat. Antero Mertaranta Ihanaa Leijonat, ihanaa (Siperia opettaa -remix) Studio Audio 19 Darude Feel The Beat 16 Inch Records / BMG 20 Darude Feel The Beat 16 Inch Records / BMG 21 Children of Bodom Hate Me Spinefarm 22 Children of Bodom Hate Me Spinefarm 23 Petri Nygård Vitun suomirokki Open Records / Poko 24 Petri Nygård Vitun suomirokki Open Records / Poko 25 Petri Nygård Vitun suomirokki Open Records / Poko 26 Petri Nygård Vitun suomirokki Open Records / Poko 27 Petri Nygård Vitun suomirokki Open Records / Poko 28 Petri Nygård Vitun suomirokki Open Records / Poko 29 Petri Nygård Vitun suomirokki Open Records / Poko 30 Petri Nygård Vitun suomirokki Open Records / Poko 31 Petri Nygård Vitun suomirokki Open Records / Poko 32 Petri Nygård Vitun suomirokki Open Records / Poko 33 Fintelligens feat. Petter & Peewee Stockholm–Helsinki Columbia / Sony 34 Fintelligens feat. Petter & Peewee Stockholm–Helsinki Columbia / Sony 35 Fintelligens feat. Petter & Peewee Stockholm–Helsinki Columbia / Sony 36 CMX Myrskyn ratsut Herodes / EMI 37 Cliché Why Is It So Beautiful? Zen Garden 38 Cliché Why Is It So Beautiful? Zen Garden 39 Cliché Why Is It So Beautiful? Zen Garden 40 Cliché Why Is It So Beautiful? Zen Garden 41 CMX Jatkuu niinkuin sade Herodes / EMI 42 U2 Beautiful Day Island / Universal 43 Klamydia Ryssä mun leipääni syö Kråklund 44 Klamydia Ryssä mun leipääni syö Kråklund 45 HIM Gone With The Sin Terrier / BMG 46 Cliché Even You Zen Garden 47 Tyrävyö 1000 X Megamania / Johanna Kustannus 48 Tyrävyö 1000 X Megamania / Johanna Kustannus 49 Tyrävyö 1000 X Megamania / Johanna Kustannus 50 Tyrävyö 1000 X Megamania / Johanna Kustannus 51 Joulumantelit Joulun pelko Mercury/Universal 52 Joulumantelit Joulun pelko Mercury/Universal == Katso myös == * Luettelo musiikkilistoista == Lähteet == * Musiikkituottajat → Tilastot → Suomen virallinen lista → Singlet 2000 Singlelista 2000
Aperitiivi

Aperitiivi (, ’avata’) on ennen ateriaa nautittava alkoholijuoma, jonka ajatellaan lisäävän ruokahalua. Aperitiivin kera nautitaan joskus pieniä alkupaloja, kuten keksejä, pähkinöitä tai oliiveja. Joskus kilistellään laseja eli skoolataan. Aperitiivit ovat yleisiä monissa Välimeren ruokakulttuureissa, etenkin Ranskassa ja Espanjassa. Muualle maailmaan aperitiivikulttuuri levisi näiden maiden siirtomaavallan myötä. Aperitiiveja nautitaan usein myös esimerkiksi Italiassa, Kreikassa, Portugalissa, Välimeren itärannikolla ja latinalaisessa Amerikassa. Eri maissa ja niiden eri alueilla aperitiiveina suositaan eri juomia. Yleisiä aperitiivina nautittavia alkoholijuomia ovat kuivat ja jäähdytetyt valkoviinit, kuten Chablis, Chardonnay, Bordeaux, Sauvignon Blanc, Riesling, samppanja ja konjakki. Muitakin kuohuviinejä, kuten cavaa ja proseccoa, sekä roseeviinejä voidaan nauttia aperitiivina. Lisäksi väkevät viinit, kuten madeira, portviini ja kuiva sherry ovat yleisiä. Viinipohjaisista juomasekoituksista aperitiivina suosittuja ovat esimerkiksi portugalilainen portonic, jossa on portviiniä ja tonic-vettä sekä sitruunaviipale. Mimosassa on samppanjaa ja appelsiinimehua. Vermutti on eri tavoin maustettu väkevä viini. Ranskassa eräs suosittu aperitiivi on Dubonnet. Likööreistä suosittuja aperitiiveja ovat etenkin anispohjaiset liköörit. Cocktaileista suosittuja aperitiiveja ovat etenkin ne, joissa on katkeroa, Camparia, giniä tai vermuttia. == Katso myös == * Digestiivi == Lähteet == == Aiheesta muualla == Luokka:Alkoholikulttuuri Luokka:Seulonnan keskeiset artikkelit
Jokerimerkki

Jokerimerkki tai korvausmerkki () on tietojenkäsittelytieteessä käytetty erikoismerkki, joka voi vastata mitä tahansa merkkiä tai merkkejä. Jokerimerkkejä voidaan hyödyntää esimerkiksi tiedonhaussa, kun halutaan löytää tietyn sanan kaikki esiintymät taivutusmuodosta riippumatta. Minkä tahansa yksittäisen merkin korvaavana jokerimerkkinä toimii usein kysymysmerkki (?) tai säännöllisten lausekkeiden toteutuksissa piste (.). Asteriski (*) puolestaan toimii usein rajattomana jokerimerkkinä, joka voi vastata nollaa, yhtä tai useaa merkkiä. == Esimerkkejä == `*.txt` kaikki .txt-päätteiset tiedostot `ab?.txt` esimerkiksi abb.txt ja abc.txt (mutta ei abcd.txt) `teksti.*` kaikki teksti.-alkuiset tiedostot, esimerkiksi teksti.txt Luokka:Merkit
DC-yhdistys

thumb|Suomen ainoa lentokuntoinen DC-3 (OH-LCH) Vaasan lentoasemalla huhtikuussa 2006. DC-yhdistys r.y. on vuonna 1988 perustettu Suomen ainoaa lentokuntoista DC-3-lentokonetta (OH-LCH) operoiva helsinkiläinen yhdistys. Yhdistys perustettiin operoimaan kahta DC-3 -konetta (OH-LCD, OH-LCH), jotka yksityisistä suomalaisista ilmailuharrastajista koostuvan ryhmän omistama Airveteran Oy oli ostanut Ilmavoimilta 15. tammikuuta 1986. Koneiden yksityisellä omistusjärjestelyllä on haluttu varmistaa se, että tärkeä osa suomalaista ilmailuhistoriaa varmasti pystyy Suomessa, eli yhdistyksellä ei ole omistusoikeutta koneisiin. Ilmailulainsäädännön asettamien rajoitusten vuoksi ainoastaan ennen lentopäivää yhdistykseen liittyneillä jäsenillä on mahdollisuus osallistua yhdistyksen järjestämille omakustanteisille jäsenlennoille. Lentoja järjestetään kesäkaudella niin lyhyinä paikallislentoina (lähtö ja paluu samalle lentokentälle), kuin pidempinä lentoina eri kohteisiin kotimaahan ja ulkomaille. Yhdistyksen aktiivijäsenistö koostuu suurelta osin konetyypin kanssa työelämässään tekemisissä olleista lentäjistä ja mekaanikoista keski-iän ollessa reilusti eläkeiän yläpuolella. Aktiivijäsenten joukkoon mahtuu toki muunkinlaisia henkilöitä, eikä kaikilla ole taustallaan ilmailuammattia tai aikaisempaa ilmailuosaamista. Vuonna 2003 DC-yhdistys toimi yhteistyössä Malmin lentoaseman ystävät ry:n kanssa Malmin lentoaseman 65-vuotisjuhlien yhteydessä ja kutsui tapahtumaan muita lähialueiden lentäviä "kolmosia" Norjasta ja Ruotsista (2 kpl). Yhdistys pitää melko tiiviisti yhteyttä muiden maiden vastaaviin yhdistyksiin ja kesällä 2006 yksi DC-yhdistyksen jäsenlennoista suuntautui DC-3 Fly-in:iin Alankomaihin, Lelystadin lentokentälle, jossa eri maiden harrastajat tapasivat toisiaan. == Lähteet == ==Aiheesta muualla== * DC-yhdistyksen kotisivut. ===Vastaavia yhdistyksiä ulkomailla=== * DC-3 Association Iceland, Islanti (islanniksi) * Dakota Norway, Norja (norjaksi/englanniksi) * Danish Dakota Friends, Tanska (tanskaksi/englanniksi) * Flygande Veteraner, Ruotsi (ruotsiksi) Luokka: Suomalaiset ilmailukerhot
Luettelo Suomen virallisen singlelistan ykkösistä vuonna 2001

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2001. Viikko Artisti Kappale Levy- yhtiö(t) 1 LeAnn Rimes Can't Fight the Moonlight Curb / Warner Music 2 Jennifer Lopez Love Don't Cost a Thing Epic / Sony 3 Eminem Stan Interscope / Universal 4 LeAnn Rimes Can't Fight the Moonlight Curb / Warner Music 5 Amorphis Alone Relapse / Spinefarm 6 Amorphis Alone Relapse / Spinefarm 7 Amorphis Alone Relapse / Spinefarm 8 Apulanta Viivakoodit Levy-yhtiö 9 Apulanta Viivakoodit Levy-yhtiö 10 Apulanta Viivakoodit Levy-yhtiö 11 Apulanta Viivakoodit Levy-yhtiö 12 Apulanta Viivakoodit Levy-yhtiö 13 Apulanta Viivakoodit Levy-yhtiö 14 Apulanta Viivakoodit Levy-yhtiö 15 The Rasmus F-f-f- falling Playground Music 16 The Rasmus F-f-f-falling Playground Music 17 The Rasmus F-f-f-falling Playground Music 18 The Rasmus F-f-f-falling Playground Music 19 The Rasmus F-f-f-falling Playground Music 20 Apulanta Reunalla Levy- yhtiö 21 Apulanta Reunalla Levy-yhtiö 22 The Rasmus F-f-f-falling Playground Music 23 The Rasmus F-f-f-falling Playground Music 24 Nightwish Over the Hills and Far Away Spinefarm 25 Nightwish Over the Hills and Far Away Spinefarm 26 Nightwish Over the Hills and Far Away Spinefarm 27 HIM Pretending Terrier / BMG 28 HIM Pretending Terrier / BMG 29 HIM Pretending Terrier / BMG 30 HIM Pretending Terrier / BMG 31 Nightwish Over the Hills and Far Away Spinefarm 32 HIM Pretending Terrier / BMG 33 Nightwish Over the Hills and Far Away Spinefarm 34 Suburban Tribe Frozen Ashes Parlophone / EMI 35 Kwan Late Mercury / Universal 36 Kwan Late Mercury / Universal 37 Kwan Late Mercury / Universal 38 Apulanta Kadut Levy-yhtiö 39 Apulanta Kadut Levy-yhtiö 40 Apulanta Kadut Levy-yhtiö 41 Bomfunk MC’s Super Electric Epidrome / Sony 42 Bomfunk MC’s Super Electric Epidrome / Sony 43 Bomfunk MC’s Super Electric Epidrome / Sony 44 Bomfunk MC’s Super Electric Epidrome / Sony 45 Bomfunk MC’s Super Electric Epidrome / Sony 46 Anssi Kela Milla RCA / BMG 47 Anssi Kela Milla RCA / BMG 48 Anssi Kela Milla RCA / BMG 49 Anssi Kela Milla RCA / BMG 50 Anssi Kela Milla RCA / BMG 51 Anssi Kela Milla RCA / BMG 52 Anssi Kela Milla RCA / BMG == Katso myös == * Luettelo musiikkilistoista == Lähteet == * Musiikkituottajat → Tilastot → Suomen virallinen lista → Singlet 2001 Singlelista 2001
Heksapsalmit

Heksapsalmit ( ) ovat kuudesta psalmista muodostettu kokonaisuus, joka luetaan ortodoksisessa aamupalveluksessa. Näillä kuolemasta, kärsimyksestä ja iankaikkisesta elämästä kertovilla psalmeilla kuvataan myös Kristuksen toista tulemista. == Aiheesta muualla == *Ortodoksi.net / Heksapsalmit Luokka:Jumalanpalvelustekstit Luokka:Psalmit
Luettelo Suomen virallisen singlelistan ykkösistä vuonna 2002

Tämä on luettelo Suomen virallisen singlelistan kärkipaikkaa hallussaan pitäneistä artisteista ja singleistä vuonna 2002. Viikko Artisti Kappale Levy- yhtiö(t) 1 Anssi Kela Milla RCA / BMG 2 The 69 Eyes Dance d'amour Gaga Goodies / Poko Records 3 The 69 Eyes Dance d'amour Gaga Goodies / Poko Records 4 The 69 Eyes Dance d'amour Gaga Goodies / Poko Records 5 The 69 Eyes Dance d'amour Gaga Goodies / Poko Records 6 The 69 Eyes Dance d'amour Gaga Goodies / Poko Records 7 Shakira Whenever Wherever Epic / Sony 8 Bomfunk MC’s feat. Max'C Live Your Life Epidrome / Sony 9 Timo Rautiainen & Trio Niskalaukaus Surupuku Ranka / Spinefarm 10 Timo Rautiainen & Trio Niskalaukaus Surupuku Ranka / Spinefarm 11 Timo Rautiainen & Trio Niskalaukaus Surupuku Ranka / Spinefarm 12 The Rasmus Heartbraker/Days Playground Music 13 The Rasmus Heartbraker/Days Playground Music 14 The Rasmus Heartbraker/Days Playground Music 15 The Rasmus Heartbraker/Days Playground Music 16 The Rasmus Heartbraker/Days Playground Music 17 Hanoi Rocks People Like Me Akashi Rocks 18 Hanoi Rocks People Like Me Akashi Rocks 19 Nightwish Ever Dream Ranka / Spinefarm 20 Nightwish Ever Dream Ranka / Spinefarm 21 Nightwish Ever Dream Ranka / Spinefarm 22 Nightwish Ever Dream Ranka / Spinefarm 23 Apulanta Saasta Levy-yhtiö 24 Apulanta Saasta Levy- yhtiö 25 Apulanta Saasta Levy-yhtiö 26 Apulanta Saasta Levy-yhtiö 27 Kwan Rain Mercury / Universal 28 Kwan Rain Mercury / Universal 29 Kwan Rain Mercury / Universal 30 Lordi Would You Love a Monsterman? Terrier / BMG 31 Nightwish Bless the Child Spinefarm 32 Nightwish Bless the Child Spinefarm 33 Nightwish Bless the Child Spinefarm 34 Zen Café Aamuisin Evidence / Warner Music 35 Tyrävyö Kuka vei kaiken Megamania / Johanna Kustannus 36 Timo Rautiainen & Trio Niskalaukaus Lumessakahlaajat Ranka / Spinefarm 37 Las Ketchup The Ketchup Song (Asereje) Sony 38 Children of Bodom You're Better Off Dead! Spinefarm 39 Children of Bodom You're Better Off Dead! Spinefarm 40 Las Ketchup The Ketchup Song (Asereje) Sony 41 Las Ketchup The Ketchup Song (Asereje) Sony 42 Las Ketchup The Ketchup Song (Asereje) Sony 43 Las Ketchup The Ketchup Song (Asereje) Sony 44 Gimmel Etsit muijaa seuraavaa RCA / BMG 45 Gimmel Etsit muijaa seuraavaa RCA / BMG 46 Gimmel Etsit muijaa seuraavaa RCA / BMG 47 Gimmel Etsit muijaa seuraavaa RCA / BMG 48 Timo Rautiainen & Trio Niskalaukaus Tiernapojat Ranka / Spinefarm 49 Timo Rautiainen & Trio Niskalaukaus Tiernapojat Ranka / Spinefarm 50 Timo Rautiainen & Trio Niskalaukaus Tiernapojat Ranka / Spinefarm 51 Timo Rautiainen & Trio Niskalaukaus Tiernapojat Ranka / Spinefarm 52 Timo Rautiainen & Trio Niskalaukaus Tiernapojat Ranka / Spinefarm == Katso myös == * Luettelo musiikkilistoista == Lähteet == * Musiikkituottajat → Tilastot → Suomen virallinen lista → Singlet 2002 Singlelista 2002
Korean verenvuotokuume

Korean verenvuotokuume, joka nykyään tunnetaan nimellä HFRS (), on hantaviruksen aiheuttama verenvuotokuume. Se on saanut nimensä Hantaa- nimiseltä paikkakunnalta Koreasta, jossa sitä on tavattu ensimmäisen kerran. Kuolleisuus Korean verenvuotokuumeeseen on 3–7 %. Sen levittäjänä toimii pienikokoinen peltohiiri. Hantavirus kuuluu bunyavirusten heimoon. Hantaviruksia tunnetaan nykyään toista kymmentä. Hantavirukset tarttuvat jyrsijöiden ulosteista ja muista eritteistä ihmiseen. Suomessa esiintyy samaan virusryhmään kuuluvaa myyräkuumetta, jonka aiheuttaa kuitenkin Puumala-virus ja joka on huomattavasti lievempi sairaus. Luokka:Virustaudit
Stadion Feijenoord

Stadion Feijenoord, lempinimeltään De Kuip () on jalkapallostadion Rotterdamissa, Alankomaissa. Stadion valmistui vuonna 1937 ja sen tämänhetkinen kapasiteetti on 51 480 katsojaa, jotka kaikki pääsevät katetuille istumapaikoille. Stadion saa nimensä kaupunginosasta, jossa se sijaitsee (Feijenoord), sekä jalkapalloseuran (Feyenoord) nimestä. Stadionista käytetään kuitenkin usein lempinimeä De Kuip. Stadion Feijenoordin katsojakapasiteetti oli sen valmistuessa 64 000, ja katsojaennätys on 69 000 vuodelta 1949. Stadion Feijenoord toimii siis rotterdamilaisen jalkapalloseuran Feyenoordin kotistadionina. Se on myös yksi Alankomaiden maajoukkueen kotistadioneista, ja on isännöinyt yli 150 kansainvälistä ottelua. Stadionilla on pelattu myös ennätykselliset 10 eurocup-finaalia, viimeksi vuonna 2002, jolloin kotikaupungin Feyenoord voitti Borussia Dortmundin maalein 3–2. Stadion Feijenoordilla pelattiin myös vuoden 2000 jalkapallon EM-kilpailuja, muun muassa puolivälieräottelu Alankomaat–Jugoslavia sekä loppuottelu Ranska–Italia, jonka ensin mainittu voitti jatkoajalla maalein 2–1. 1930-luvulla Feyenoordin silloinen presidentti Leen van Zandvliet sai idean, että tulee rakentaa uusi, modernimpi stadion. Tavoitteena oli rakentaa stadionin katsomoista kaksikerroksisia. Tuohon aikaan kaksikerroksisia katsomoita oli muun muassa Lontoon Highburyllä sekä New Yorkin Yankee Stadiumilla. Stadionin valmistuttua se oli maailman modernein ja toimi myöhemmin mallina muille kuuluisille jalkapallostadioneille, muun muassa Barcelonassa sijaitsevalle Camp Noulle. Stadion Feijenoordille asennettiin kenttävalaistus vuonna 1958, mutta isompi uudistus tapahtui vuonna 1994. Tuolloin kaikki katsomot katettiin teräksisellä katteella (tästä lempinimi "amme") ja stadionin yhteyteen rakennettiin lisärakennus Feyenoordin käyttöön. Tuossa rakennuksessa toimii myös seuran museo sekä ravintola ja fanikauppa. Luokka:Rotterdamin rakennukset ja rakennelmat Luokka:Rotterdamin urheilu Luokka:Alankomaiden jalkapallostadionit
Dead or Alive 4

Dead or Alive 4 on Team Ninjan kehittämä ja Tecmon vuonna 2005 Xbox 360:lle julkaisema tappelupeli, joka on osa Dead or Alive -pelisarjaa. Peli sisältää 22 pelattavaa hahmoa ja monia interaktiivisia taisteluareenoita. == Pelimuodot == === Story === Storyssa (tarina) pelaaja saa valita hahmon ja mennä läpi hahmon omaa tarinaa. Pelaaja joutuu menemään kahdeksan tasoa pelaten tietokonetta vastaan. Pelaajan päästessä tarinan läpi hän saa videon, joka kertoo hahmosta. Pelaaja voi katsoa videon pelivalikon Movie Theater -osiossa (videoiden katselutila). Tarinan jälkeen pelaaja voi saada uusia hahmoja peliin tai uusia asuja hahmoille. === Time Attack === Time Attackissä (aikahyökkäys) taistellaan aikaa ja tietokonetta vastaan. Pelaaja voi valita joko singlen (yksin) tai tagin (parin kanssa). Yksi Time Attack koostuu yksin pelatessa kahdeksasta tasosta ja parin kanssa viidestä tasosta. Time Attackin jälkeen tulee tulosruutu. Pistemäärän ollessa tarpeeksi hyvä pelaaja voi sijoittua tulosruudulle. Pelaaja voi saada Time Attackistä uusia hahmoja, asuja ja jopa salaperäisen Tengun mukaan joukkoon. === Versus === Versusta (valinnainen tila) on mahdollista pelata kaksinpelinä tai yksinpelinä tekoälyä vastaan. === Survival === Survivalissa (eloonjääminen) taistellaan tekoälyä vastaa areenalla. Pelaaja voi valita joko singlen (yksin) tai tagin (parin kanssa). Pisteitä saa tekoälyvihollisen voittamisesta ja areenalta kerättävistä esineistä. Voiton jälkeen ruudun vasempaan alareunaan ilmaantuu merkki. Pelaajan saadessa viisi voittoa merkki muuttuu erilaiseksi. Kymmenen voiton jälkeen pelaaja saa uuden merkin. Tekoälyn voittaessa pelaajan ilmaantuu tulostaulukko, johon on mahdollista päästä pistemäärän ollessa tarpeeksi suuri. === Team Battle === Team Battlessa (ryhmätaistelu) pelaaja valitsee 1-7 hengen joukkueen. Pelimuotoa on mahdollista pelata joko kaksinpelinä tai tekoälyä vastaan. Pelaajan voittaessa vasempaan alareunaan ilmaantuu merkki. === Sparring === Sparringissa (harjoittelu) pelaaja harjoittelee hahmojen liikkeitä ja iskuja. == Hahmot == == Aiheesta muualla == * Luokka:Vuoden 2005 videopelit Luokka:Xbox 360 -pelit Luokka:Elektronisen urheilun pelit Luokka:Dead or Alive
Quedlinburg

Quedlinburg on kaupunki Saksi-Anhaltin osavaltiossa, Saksan keskiosassa. Se sijaitsee hieman pohjoiseen Harzvuoristosta, Bodejoen varrella, Magdeburgista lounaaseen. Kaupungissa on arviolta 24 555 asukasta (vuonna 2015) ja sen pinta-ala on 120,44 neliökilometriä. Quedlinburg mainitaan ensimmäisen kerran historiallisissa lähteissä vuonna 922, kuningas Henrik I Linnustajan allekirjoittamassa asiakirjassa. Quedlinburgin kaupunkikehityksen katsotaan alkaneen vuonna 994, kun se vastaanotti kauppa- ja rahanlyöntioikeudet keisari Otto III:lta. Vuosina 1426–1477 Quedlinburg oli myös osa Hansaliittoa. Vuodesta 1994 lähtien Quedlinburgin historiallinen vanhakaupunki ja linnavuori ovat olleet listattuna Unescon maailmanperintöluettelossa. Vuonna 2001 kaupunkiin avattiin myös Saksan Unescon maailmanperintökohteiden liiton päämaja. == Lähteet == == Aiheesta muualla == * Viralliset sivut * Quedlinburgin vanhankaupungin ja linnavuoren esittely Unescon sivuilla Luokka:Unescon maailmanperintökohteet Saksassa *
Estadio de la Cartuja

Estadio de la Cartuja on urheilustadion Sevillassa, Espanjan Andalusiassa. Stadion rakennettiin Sevillassa järjestettyjä vuoden 1999 yleisurheilun MM- kilpailuja varten. La Cartujan katsojakapasiteetti on normaalikäytössä 72 000 katsojaa (kaikki istumapaikkoja). La Cartuja isännöi vuoden 2003 jalkapallon UEFA-cupin loppuottelua, jossa Porto voitti Celticin. Suuren osan ajasta stadion on kuitenkin tyhjillään, koska kumpikaan Sevillan suurseuroista ei käytä sitä vakituisesti. Sevilla FC pelaa kotiottelunsa Ramón Sánchez Pizjuánilla ja Real Betis Benito Villamarínilla. Vuoden 2021 Jalkapallon Euroopan-mestaruuskilpailut 2020 siirrettiin Sevillaan, koska aiemmin isännäksi valittu Bilbao ei voinut taata, että otteluihin voitaisiin päästää yleisöä. == Lähteet == == Aiheesta muualla == Luokka:Espanjan jalkapallostadionit Luokka:Espanjan yleisurheilu Luokka:Yleisurheilun maailmanmestaruuskilpailut 1999 Luokka:Sevillan rakennukset ja rakennelmat Luokka:Sevillan urheilu
Butyronitriili

n-butyronitriili on orgaaninen yhdiste (nitriili), joka on huoneenlämmössä (20 °C) olomuodoltaan väritöntä nestettä, jolla on tunnusomainen haju. Sen kemiallinen kaava on C4H7N ja rakennekaava on CH3CH2CH2CN. n-butyronitriilista käytetään myös nimityksiä butaaninitriili, butyyrihapponitriili, 1-syanopropaani ja n-propyylisyanidi. n-butyronitriilin moolimassa on 69,1 g/mol, sulamispiste –112 °C, kiehumispiste 116–118 °C, tiheys 0,8 g/cm3, liukoisuus veteen 25 °C lämpötilassa 3 g/100 ml, leimahduspiste 17 °C, itsesyttymislämpötila 501 °C ja CAS-numero 109-74-0. Butyronitriiliä valmistetaan butanolin tai butyyrialdehydin ja ammoniakin reaktiolla 300 °C:n lämpötilassa. Yhdistettä käytetään lääkeaineiden valmistuksessa.Peter Pollak, Gérard Romeder, Ferdinand Hagedorn & Heinz-Peter Gelbke: Nitriles, Ullmann's Encyclopedia of Industrial Chemistry, John Wiley & Sons, New York, 2000. == Ympäristö- ja terveysvaikutukset == Lyhytaikainen altistus höyrylle ärsyttää lievästi silmiä, ihoa ja hengitysteitä. == Lähteet == == Aiheesta muualla == * Luokka:Nitriilit
Ateenan olympiastadion

Ateenan olympiastadion () on urheilustadion Maroúsissa Suur-Ateenan alueella Kreikassa. Se isännöi vuoden 2004 kesäolympialaisten avajaisia, päättäjäisiä, yleisurheilua sekä jalkapallon loppuotteluita. Stadionin katsojaennätys on 74 473 katsojaa, mutta olympialaisten aikaan stadionille mahtui parhaimmillaan 72 000 katsojaa. Tosin tämäkään luku ei kerro koko totuutta, sillä esimerkiksi yleisurheilua saattoi seurata kerrallaan ainoastaan 56 700 katsojaa, koska media ja VIP-vieraat veivät osan tilasta. Stadion on ollut pitkään tyhjillään olympiakisojen jälkeen, ja Kreikassa asiasta nousi kohu, kun stadion vain ruostui paikalleen. Olympiakisojen jälkeen stadionilla on järjestetty muun muassa Akropolis-rallin yleisöerikoiskokeita ja muita tapahtumia. Vakituisen käyttäjän stadion sai vihdoin syksyllä 2005, kun ateenalainen jalkapalloseura Panathinaikos siirtyi pelaamaan kotiottelunsa olympiastadionille. Vaikka katsomot ovat olleet täynnä vain pariin otteeseen, tunnelma "Paon" otteluissa on ollut silti hieno. Ateenan olympiastadion rakennettiin alun perin vuoden 1982 yleisurheilun EM-kilpailuja varten, ja se isännöi myös vuoden 1997 yleisurheilun MM-kilpailuja. Vuoden 2004 olympiakisoja varten stadionille asennettiin Santiago Calatravan suunnittelema katos, joka valmistui juuri parahiksi olympialaisia varten. Stadion vihittiin uudelleen käyttöön 30. heinäkuuta 2004. Ateenan olympiastadion isännöi jalkapallon Mestarien liigan loppuottelua toukokuussa 2007. Stadion isännöi samaisen kilpailun loppuottelua myös vuonna 1993, vuoden 1983 Euroopan Cup-loppuottelua sekä vuoden 1987 Cup- voittajien cupin loppuottelua. == Aiheesta muualla == *OAKA Olympiastadion Luokka:Kreikan jalkapallostadionit Luokka:Kreikan yleisurheilu Luokka:Olympiastadionit Luokka:Kesäolympialaiset 2004 Luokka:Kesäparalympialaiset 2004 Luokka:Yleisurheilun maailmanmestaruuskilpailut 1997 Luokka:Ateenan urheilu Luokka:Amaroúsio
Moottoritorpedovene Hirmu

Moottoritorpedovene Hirmu (H 2) oli Suomen merivoimien Hurja-luokan moottoritorpedovene. == Valmistus == Alus tilattiin talvisodan aikana 1940 Bagliettolta Italiasta, mutta materiaalien puute hidasti aluksen rakentamista. Alkuperäisen tilauksen mukaan aluksen uppouman piti olla 33 tonnia ja nopeuden 42 solmua, mutta tilausta muutettiin vuotta myöhemmin 16,5 metrisiksi alukseksi. Suomelle alus luovutettiin 13. huhtikuuta 1943 ja se kuljetettiin maitse Saksan läpi La Speziasta Stettiniin ja edelleen yksitoista päivää myöhemmin laivalla Turkuun. Aluksen moottorien laatu oli huono, ja ne olivatkin alun perin olleet lentokonemoottoreita. Kaiken lisäksi päämoottorien käyttö harjoituksissa oli kiellettyä. Kahdenkymmenen tunnin käytön jälkeen moottorien teho oli pahasti laskenut. Aluksen käyttö moottoritorpedovenenä lopettettiin purjehduskauden 1943 alussa, ja siitä tehtiin nopea miinanlaskija ja savunkehittäjä.Auvinen 1983, s. 83-84. Vuoden 1943 lopulla alus osallistui Seiskarin pohjoispuolen väylillä miinanlaskuun, jolloin kenttään laskettiin kaikkiaan 62 miinaa ja 74 raivausestettä. Jatkosodan päätyttyä alus muutettiin 1949 Pariisin rauhansopimuksen ehtojen mukaisesti moottoritykkiveneeksi, missä tehtävässä se oli aina vuoteen 1963Conway's All the Fighting Ships 1922–1946 2006, s. 366.. Palveluksesta poiston jälkeen alus myytiin huutokaupassa siviilikäyttöön.Auvinen 1983, s. 84. ==Lähteet== * * * * ===Viitteet=== Luokka:Hurja-luokan moottoritorpedoveneet
Moottoritorpedovene Hurja (H 3)

Hurja (H 3) oli Suomen merivoimien italialaisvalmisteinen jatkosodan lopun Hurja-luokan moottoritorpedovene, joka Pariisin rauhansopimuksen ehtojen mukaisesti muutettiin 1949 moottoritykkiveneeksi. == Valmistus == Alus tilattiin talvisodan aikana 1940 Bagliettolta Italiasta , mutta materiaalien puute hidasti aluksen tekoa. Se luovutettiin 13. huhtikuuta 1943 La Speziassa Suomesta saapuneille insinöörikomentaja professori Jaakko Raholalle, komentajakapteeni Orvo Peuranheimolle ja luutnantti diplomi-insinööri Jarl von Schantzille. Alus lähti sisaraluksineen maantiekuljetuksena Stettiniin, mitä oli vaikeuttanut Saksan ja Italian kiristyneet välit. Italian meriministetin Riccardin avustamana tarvittava kuljetuskapasiteetti saatiin kuitenkin järjestettyä. Aluksia kuljettaneeseen Päämajan rahtaus- ja huolintatoimiston päällikön luutnantti Aarno Kaivolan johtamaan saattueeseen kuului 20 moottoriajoneuvoa, kun se lähti Genovasta ylittämään Alppeja kohti Saksaa ja edelleen laivalla Turkuun, jossa se laskettiin Aurajokeen kaksitoista päivää myöhemmin. Alukset vastaanotti aluksista muodostetun osaston päällikkö kapteeniluutnantti ekonomi Ilmari Lehtonen, joka varusti veneensä ensimmäisiä harjoituksia varten.Auvinen s. 83Peuranheimo, Pirhonen ja Killinen s. 132-133 == Palvelus == Hurja sijoitettiin sisaraluksineen moottoritorpedoveneosaston 2. laivueeseen, joka siirtyi 19. toukokuuta Teikariin emälaivansa Döbelnin johtamana. Laivue siirrettiin heinäkuuksi Helsinkiin koulutettavaksi. Lentokonemoottorien laatu oli huono ja niiden käyttö harjoituksissa oli kiellettyä, mikä heikensi koulutuksen tehoa. Kahdenkymmenen tunnin käytön jälkeen moottorien teho oli pahasti laskenut.Peuranheimo, Pirhonen ja Killinen s. 140 Laivue palasi elokuun alussa Virolahdelle uuteen tukikohtaan.Peuranheimo, Pirhonen ja Killinen s. 142 Aluksen käyttö moottoritorpedoveneenä lopetettiin ja siitä tehtiin nopea miinanlaskija ja savunkehittäjä. Aluksen torpedoputket korvattiin miinakiskoilla, joilla kyettiin kuljettamaan kaksi miinaa sekä 2-4 raivausestettä. Alus osallistui uudessa roolissaan Lavansaareen johtavien huoltoväylien miinoittamiseen syksyllä 1943. Ensimmäisen matkansa se teki 14.-15. syyskuuta Seiskarin koilliskulman Salpa 2 -miinoitetta rakennettaessa Hyökyn ja Hyrskyn kanssa. Samoin se osallistui Lavansaaren luoteiskulman Salpa 3:n 24.-25. syyskuuta, lounaiskulman Salpa 4:n 15.-16. lokakuuta ja Diamant-matalan Salpa 1:n täydentämiseen 2.-3. joulukuuta sekä 3.-4. joulukuuta miinojen laskuihin.Peuranheimo, Pirhonen ja Killinen s. 143 Alus siirrettiin 9. joulukuuta laivueen mukana Helsinkiin talviteloille jäätilanteen estäessä toiminnanPeuranheimo, Pirhonen ja Killinen s. 161. Kesän taistelutoimet aloitettiin siirtymällä toiminta-alueelle Klamilaan 13. toukokuuta 1944.Peuranheimo, Pirhonen ja Killinen s. 173 Alus muutettiin 1949 moottoritykkiveneeksi, minkä jälkeen se palveli aina 1960-luvun alkuun saakka.Auvinen s. 84 == Aluksen päälliköt == *kapteeniluutnantti I. Lehtonen 1943 *ylikersantti M. Eriksson 1944 ==Lähteet== * * * * ===Viitteet=== Luokka:Hurja-luokan moottoritorpedoveneet
Moottoritorpedovene Häijy

Moottoritorpedovene Häijy (H 5) oli Suomen merivoimien italialaisvalmisteinen Hurja-luokan moottoritorpedovene jatkosodan lopulla. Pariisin rauhansopimuksen ehtojen mukaisesti vene muutettiin 1949 moottoritykkiveneeksi. == Valmistus ja toimitus == Alus tilattiin talvisodan aikana 1940 Bagliettolta Italiasta , mutta materiaalien puute hidasti aluksen rakentamista. Se luovutettiin 13. huhtikuuta 1943 La Speziassa Suomesta saapuneille insinöörikomentaja professori Jaakko Raholalle, komentajakapteeni Orvo Peuranheimolle ja luutnantti diplomi-insinööri Jarl von Schantzille. Alus kuljetettiin sisaraluksineen maanteitse Stettiniin, mitä oli vaikeuttanut Saksan ja Italian kiristyneet välit. Italian meriministeri Riccardin avustamana tarvittava kuljetuskapasiteetti saatiin kuitenkin järjestettyä. Aluksia kuljettaneeseen Päämajan rahtaus- ja huolintatoimiston päällikön luutnantti Aarno Kaivolan johtamaan saattueeseen kuului 20 moottoriajoneuvoa, kun se lähti Genovasta ylittämään Alppeja kohti Saksaa ja edelleen laivalla Turkuun, jossa se laskettiin Aurajokeen kaksitoista päivää myöhemmin. Alukset vastaanotti aluksista muodostetun osaston päällikkö kapteeniluutnantti ekonomi Ilmari Lehtonen, joka varusti veneensä ensimmäisiä harjoituksia varten.Auvinen s. 83Peuranheimo, Pirhonen ja Killinen s. 132-133 == Palvelus == Häijy muodosti sisaraluksineen moottoritorpedoveneosaston 2. laivueen, joka siirtyi 19. toukokuuta Teikariin emälaivansa Döbelnin johdolla. Heinäkuuksi laivue siirrettiin Helsinkiin koulutettavaksi. Lentokonemoottorien laatu oli huono ja niiden käyttö harjoituksissa oli kiellettyä, mikä heikensi koulutuksen tehoa. Kahdenkymmenen tunnin käytön jälkeen moottorien teho oli pahasti laskenut.Peuranheimo, Pirhonen ja Killinen s. 140 Laivue palasi elokuun alussa Virolahdelle uuteen tukikohtaan.Peuranheimo, Pirhonen ja Killinen s. 142 Aluksen käyttö moottoritorpedoveneenä lopetettiin ja siitä tehtiin nopea miinanlaskija ja savunkehittäjä. Aluksesta poistettiin torpedoputket ja niihin rakennettiin miinakiskot, joilla kyettiin kuljettamaan kaksi miinaa sekä 2-4 raivausestettä. Alus osallistui Lavansaareen johtavien huoltoväylien miinoittamiseen syksyllä 1943. Alus osallistui Lavansaaren luoteiskulman Salpa 3:n 24.-25. syyskuuta, lounaiskulman Salpa 4:n 15.-16. lokakuuta ja Diamant matalan Salpa 1:n miinoitusten täydentämiseen 2.-3. joulukuuta sekä 3.-4. joulukuuta miinojen laskuihin.Peuranheimo, Pirhonen ja Killinen s. 143 Alus siirrettiin 9. joulukuuta laivueen mukana Helsinkiin talviteloille jäätilanteen estäessä toiminnanPeuranheimo, Pirhonen ja Killinen s. 161. Kesän taistelutoimet aloitettiin siirtymällä toiminta-alueelle Klamilaan 13. toukokuuta 1944.Peuranheimo, Pirhonen ja Killinen s. 173 Alus muutettiin 1949 moottoritykkiveneeksi, minkä jälkeen se palveli aina 1960-luvun alkuun. Alus myytiin 1962 huutokaupassa siviilikäyttöön.Auvinen s. 84 == Päälliköt == Aluksen päälliköinä olivat: *luutnantti P. Karmela 1943 ==Lähteet== * * * * ===Viitteet=== Luokka:Hurja-luokan moottoritorpedoveneet
Ig Nobel -palkinto

Ig Nobel -palkinto eli Huumori-Nobel on parodia vuosittain jaettavista Nobel- palkinnoista. Se jaetaan vuosittain lokakuun alussa samoihin aikoihin kuin Nobel-palkinnot. Palkinnot myöntää tieteen huumorilehti Annals of Improbable Research (AIR) kymmenelle eri tieteenalan tutkimukselle, ”jotka saavat ihmiset ensin nauramaan ja sitten miettimään”. Ig Nobel -palkintoja on myönnetty kymmenessä eri kategoriassa vuodesta 1991 lähtien. Nykyisin palkintojenjakotilaisuus järjestetään Harvardin yliopiston Sanders Theatressa ja palkinto saa muutenkin tukea yliopiston taholta. Ensimmäiset palkinnot jaettiin perustein ”tutkimusta ei voi eikä pidä toistaa”. Vuonna 2023 voittajat saivat palkinnokseen 10 biljoonan Zimbabwen dollarin arvoisen setelin. Hyperinflaation vuoksi seteli on käytännössä arvoton. Ig Nobel -palkinto on tullut muutamia kertoja Suomeenkin. Neuropsykologian erikoispsykologi Merita Turunen kuului kansainväliseen tutkimusryhmään, joka valaisi jamais vu -ilmiötä selvittämällä miltä ihmisistä tuntuu, kun he toistavat saman sanan monta kertaa, ja voitti työllään kirjallisuuden alan Ig Nobel -palkinnon vuonna 2023 . Oulun yliopiston professori Victor Benno Meyer- Rochow jakoi virtausdynamiikan Ig Nobel -palkinnon vuonna 2005 laskettuaan pingviininsisäisen paineen määrän. Palkinnon nimi on väännös englannin kielen alhaista tai epäjaloa tarkoittavasta sanasta ignoble. ==Palkittuja== Esimerkkejä palkituista, kaikki palkitut löytyvät Ig Nobelin kotisivuilta. ===2016=== *Biologia: Charles Foster ja Thomas Thwaites, eläinten käytöksien tutkiminen eläytymällä eläimiksi *Lisääntymistiede: egyptiläinen Ahmed Shafik, tutkimus eri housumateriaalien vaikutuksista rottien seksielämään, julkaistu vuonna 1993 *Kirjallisuus: ruotsalainen Fredrik Sjöberg, omaelämäkerrallinen trilogia, joka kertoo kukkakärpästen pyydystämisestä Runmarön saarella *Kemia: dieselautojen päästöjen vääristelystä kiinni jäänyt autonvalmistaja Volkswagen Lähde: Huumori-nobelistit selvittivät: Millaista on elää mäyränä, miten polyesterihousut vaikuttavat seksielämään, Yle 23.9.2016, viitattu 16.9.2017 ===2017=== *Fysiikka: Marc-Antoine Fardin (tutkimuksessa Fardin tutki muun muassa kuinka kauan kissalla kestää mukautua lavuaarin tai kulhon muotoon käyttäen apuna fysiikan teorioita, joilla selvitetään nestemäisten aineiden muodonmuutoksia) * Rauha: tutkimus, jossa selvitettiin didgeridoon soittamisen vaikutusta uniapneaan *Lääketiede: magneettikuvauksen avulla selvitettiin miksi jotkut ihmiset vihaavat niin paljon juustoa *Anatomia: tutkimus, joka selvitti miksi vanhoilla miehillä on niin suuret korvat *Psykologia: tutkimuksessa tarkasteltiin identtisten kaksosten kykyä tunnistaa valokuvia toisistaan Lähde: Ovatko kissat nestettä? Huumorinobelit on jälleen jaettu, Yle 16.9.2017 == Lähteet == ==Aiheesta muualla== * Ig Nobelin virallinen sivu * Luettelo palkituista *
Vartiotykkivene 1

Vartiotykkivene 1 (VTV 1) oli Suomen merivoimissa palvellut panssaroitu vartiovene. Sen keulakannelle oli pääaseeksi asennettu T-28-panssarivaunun torni 76,2 mm tykkeineen. Alun perin se oli Neuvostoliiton laivaston Panssarivene 251. Se oli yksi viidestä jatkosodassa suomalaisten sotasaaliiksi saamista aluksista. == Palvelus == Alus löydettiin Pukkion lähettyviltä 25. elokuuta 1941. Se oli ajettu rantaan, jotta olisi vältetty uppoaminen rannikkotykistön osuttua siihen. Suomalaiset korjasivat aluksen, joka liitettiin laivastoon nimellä vartiotykkivene 1. Alus oli jo lokakuussa mukana Someriin tehdyssä iskussa, jolla oli tarkoitus selvittää saaren puolustusta.Auvinen, Visa s. 86 Kesäkuun alussa 1942 alus siirrettiin Ääniselle. Se osallistui ainoaan alusten väliseen taisteluun 2.–3. syyskuuta Andomanniemen länsipuolella Äänisen eteläpäässä. Taisteluun kahta Neuvostoliiton laivaston vartiovenettä vastaan osallistuivat VTV-1:n lisäksi tykkiveneet Ilmari, Karhumäki. Kumpikaan osapuoli ei kärsinyt merkittäviä vaurioita. VTV 1 oli ainoa suomalainen sota-alus, joka tuotiin pois Ääniseltä. Se nostettiin junaan kesäkuun lopulla 1944 ja kuljetettiin Suomeen. Alus luovutettiin 1944 rauhansopimuksen mukaisesti Neuvostoliitolle muiden sotasaalisveneiden kanssa. Aluksen päällikkönä oli luutnantti E. Innanmaa. ==Lähteet== * * === Viitteet === Luokka:Suomen merivoimien alukset
Rex

Rex on latinaa ja tarkoittaa kuningasta. Rex voi myös viitata johonkin seuraavista: == Eläimiä == *Cornish rex, kissarotu *Devon rex, kissarotu *rex, marsurotu *Selkirk rex, kissarotu *Standard rex, lemmikkikanirotu *Tyrannosaurus rex, dinosauruslaji. == Yrityksiä, kulkuneuvoja ja tuotemerkkejä == *Bio Rex, elokuvateatteriyritys *Amos Rex, taidemuseo *Radio Rex, suomalainen paikallisradio *Rex, makeinen Fazerin Parhain -makeissekoituksessa *SS Rex, italialainen laiva. == Elokuvia ja musiikkiesityksiä == *Oedipus Rex, Igor Stravinskyn säveltämä ooppera *Poliisikoira Rex, itävaltalainen televisiosarja *Rex, dinosaurushahmo Toy Story -elokuvissa. == Henkilöitä == * Rex, miehen etunimi * Rony Rex, oik. Rony Vartio (s. 1989), suomalainen elektronisen musiikin artisti ja radiojuontaja * Simon Rex (s. 1974), yhdysvaltalainen näyttelijä ja rap- artisti. == Katso myös == *R.E.X. Records, levy-yhtiö *REXX, ohjelmointikieli.
Montšegorsk

Montšegorsk () on kaupunki Murmanskin alueella Venäjällä. Se sijaitsee Kuolan niemimaalla Imanterojärven länsipuolella Montsejärven etelärannalla. Montšegorsk on tärkeä kaivoskaupunki, jossa on nikkeli- ja kuparikaivoksia ja sulattoja. Kaivosteollisuudesta johtuen kaupungin ympäristö on pahasti saastunut. Montšegorsk on paikallishallinnollisesti Murmanskin alueen kaupunkipiirikunta. Piirin väkiluku on pienentynyt merkittävästi Neuvostoliiton hajoamisen jälkeen. Vuoden 2010 väestönlaskennan aikaan asukkaita oli koko kaupunkipiirissä vielä 47 975, joista enemmistö asui Montšegorskin kaupungissa (45 361 as.) ja pienempi osa maaseudulla (2 614 as.). ==Urheilu== Kaupungista on kotoisin jääpalloseura Montšegorsk- Severonikel. ==Katso myös== * Montšegorskin lentotukikohta ==Lähteet== == Aiheesta muualla == * Montšegorskin kaupunkikartta * Infoa Montšegorskista Luokka:Murmanskin alueen kaupungit
Lauluja sinulle

Lauluja sinulle on Matin ja Tepon studioalbumi vuodelta 1984. Levyllä esiintyy myös Seppo Ruohonen yhdessä Matin ja Tepon kanssa sekä erikseen soolona. == Kappaleet == # # # # # # # # # # # == Lähteet == Luokka:Vuoden 1984 albumit Luokka:Matin ja Tepon albumit
Arimo Mustonen

Arimo Mustonen (s. 9. heinäkuuta 1972 Tampere) on stand up -koomikko ja Tampereen Stand Up Clubin perustaja. Mustosen stand up -ura alkoi Subtv:n TV- show’n muotoisesta stand up -kilpailusta ”Get up, Stand up” vuonna 2005. Ensimmäisen kerran hän esiintyi ravintola Kantri Starissa Tampereen Hervannassa. Mustonen voitti vuoden 2005 Tomaatteja, tomaatteja -festivaalien Kong Show’n, jossa yleisö sai gongin avulla ratkaista voittajan. Mustonen esiintyy enimmäkseen ravintoloissa, mutta hän on esiintynyt myös muun muassa Helsingin Kaupunginteatterissa sekä televisiossa. Mustonen esiintyi Suomen ensimmäisellä stand up -kiertueella Kossu on the corner Tommi Mujusen ja Sami Hedbergin kanssa vuonna 2006. Kiertueen tuotti Suomen Stand up Club. Toinen Suomen kiertue oli vuosina 2010-2011, Hyvät Pahat ja Hauskat, jossa Arimon lisäksi oli mukana kaksi komiikan huippuammattilaista: Juha-Pekka Kangas ja Simo Frangén. Kiertueen tuotti Naurunpaikka Oy. Mustonen siirtyi 2010 kokopäivätoimiseksi koomikoksi. Pääasiassa hän toimii Suomessa, mutta myös ulkomailtakin on karttunut esiintymiskokemusta. Vuonna 2011 Arimo esiintyi Lontoon Comedy Storessa. Lisäksi hän on keikkaillut ainakin Turkissa ja Keski- Euroopassa. Vuosina 2020–2021 Arimon työtilanne muuttui paljon: hän teki vuodessa toista sataa stand up keikkaa etänä, koska live keikat oli rajoitettuja pandemian vuoksi, == Lähteet == * https://www.naurunpaikka.fi/ ===Viitteet=== == Aiheesta muualla == * Arimo Mustosen verkkosivut * Arimo Mustonen Ohjelmanaisten sivuilla * http://www.wtcomedy.com/fi/koomikot/view-35070-25 * http://www.magnumlive.fi/esiintyjat-ja-ohjelmat/stand-up/arimo-mustonen/ * Luokka:Suomalaiset stand up -koomikot Luokka:Vuonna 1972 syntyneet Luokka:Elävät henkilöt
Thelma ja Louise

Thelma ja Louise (Thelma & Louise) on yhdysvaltalainen elokuva vuodelta 1991. Sen on ohjannut Ridley Scott, ja nimiosia esittävät Geena Davis (Thelma) ja Susan Sarandon (Louise). Harvey Keitel näyttelee elokuvassa sympaattista poliisia. Elokuva oli Brad Pittin läpimurto Hollywoodissa. Hän esittää petollista varasta, johon Thelma ihastuu. Elokuvan ensi-ilta oli 24. toukokuuta vuonna 1991, ja se oli suuri kassamenestys. Elokuvasta onkin tullut jo klassikko ja kulttielokuva etenkin feministien keskuudessa. The New York Timesin kriitikot valitsivat Thelman ja Louisen vuonna 2004 yhdeksi kaikkien aikojen tuhannesta parhaasta elokuvasta maailmassa. American Film Institute valitsi elokuvan vuonna 2006 listalleen sadasta kaikkien aikojen innostavimmasta yhdysvaltalaiselokuvasta.AFI’s 100 Most Inspiring Films of All Time, American Film Institute 2006. Viitattu 16.2.2023. ==Juoni== Elokuvassa seurataan kahden ystävyksen, Thelman ja Louisen, automatkaa läpi Yhdysvaltojen. Naiset lähtevät ajomatkalle Louisen vihreällä Ford Thunderbird avoautolla. Illan tullen he pysähtyvät tienvarsibaariin tauolle. Thelma flirttailee juovuksissa juuri tapaamalleen miehelle, joka illan päätteeksi yrittää raiskata hänet. Louise ehtii kuitenkin aseensa kanssa väliin ja uhkaa ampua miehen. Mies jättää Thelman rauhaan, mutta ärsyyntynyt Louise ampuu tämän siitä huolimatta. Louise ja hysteerisesti itkevä Thelma pakenevat paikalta. Louise päättää paeta Meksikoon ja saa suostuteltua Thelman mukaansa. Matkan varrella he ottavat kyytiin miehen nimeltä JD, jonka kanssa Thelma myös viettää intohimoisen yön. Aamulla naiset kuitenkin huomaavat miehen varastaneen heidän kaikki rahansa ja kadonneen paikalta. Louise vaipuu epätoivoon, jolloin Thelma ottaa ohjat käsiinsä ja rahan puutteessa ryöstää kaupan. Naiset jatkavat pakoaan. Lopulta poliisit onnistuvat paikantamaan heidät, ja heidät saarretaan loukkuun Grand Canyonin jyrkänteelle. Yhteisen päätöksen jälkeen naiset tekevät itsemurhan ajamalla autolla yli rotkon reunan. ==Näyttelijät== ==Lähteet== ==Aiheesta muualla== * * ==Kirjallisuutta== *Aikman, Becky. Off the Cliff : How the Making of Thelma & Louise Drove Hollywood to the Edge. New York : The Penguin Press, 2017. ISBN 978-1-59420-671-9. Luokka:Yhdysvaltalaiset draamaelokuvat Luokka:Vuoden 1991 yhdysvaltalaiset elokuvat Luokka:Ridley Scottin ohjaamat elokuvat Luokka:Yhdysvaltalaiset road moviet Luokka:Parhaan alkuperäisen käsikirjoituksen Oscar-palkinnon saaneet elokuvat Luokka:Elokuvat ystävyydestä
Nivajoki

Nivajoki (, ) on 36 kilometrin pituinen joki Murmanskin alueen lounaisosassa Luoteis-Venäjällä. Nivajoki saa alkunsa Imanterojärven eteläpäästä ja laskee Vienanmeren Kantalahteen. Joen suulla sijaitsee Kantalahden kaupunki ja lähellä sen niskaa Poljarnyje Zori. Nivajokeen rakennettiin 1930-luvun alussa suuri vesivoimalaitos ja 1940–1950-luvuilla kaksi laitosta lisää. Nivajoen voimalaitos mahdollisti Kantalahden ja Murmanskin välisen 278 kilometrin rataosan sähköistyksen ennen vuotta 1941. Nivajoen voimalaitoksen suuruutta kuvaa se, että Neuvostoliitto tilasi Tšekkoslovakiasta 10 teollisuusveturia käytettäväksi voimalaitostyömaalla. Kolmen laitoksen nykyinen yhteisteho on 240 megawattia ja vuosituotanto 1 390 gigawattituntia. Laitokset ovat venäläis-suomalaisessa omistuksessa (Gazprom ja Fortum) olevan TGK-1-yhtiön omistuksessa. ==Nivajoen voimalaitokset== nimi MW GWh/a m valmistumisvuosi kunta yhtiö Nivan GES-1 26 1954 TGK-1 Nivan GES-2 60 1934 TGK-1 Nivan GES-3 155,5 1949 TGK-1 ==Lähteet== ==Aiheesta muualla== *Energiayhtiö TGC-1: Kolskij-haaraosasto Luokka:Murmanskin alueen joet *
Propionitriili

Propionitriili on orgaaninen yhdiste (nitriili), joka on huoneenlämmössä (20 °C) olomuodoltaan väritöntä nestettä, jolla on tunnusomainen haju. Sen kemiallinen kaava on C3H5N ja rakennekaava CH3CH2CN. Propionitriilista käytetään myös nimityksiä propaaninitriili, etyylisyanidi ja syanoetaani. Propionitriilin moolimassa on 55,08 g/mol, sulamispiste –92 °C, kiehumispiste 97 °C,tiheys 0,78 g/cm3, liukoisuus veteen 20 °C lämpötilassa 10 g/100 ml, leimahduspiste 6 °C c.c. ja CAS-numero 107-12-0. Propionitriiliä valmistetaan propanolin tai propionialdehydin ja ammoniakin reaktiolla, pelkistämällä vedyttämällä akryylinitriiliä tai sähkökemiallisesti akryylinitriilistä. Yhdistettä käytetään lääkeaineiden valmistuksessa ja liuottimena.Peter Pollak, Gérard Romeder, Ferdinand Hagedorn & Heinz-Peter Gelbke: Nitriles, Ullmann's Encyclopedia of Industrial Chemistry, John Wiley & Sons, New York, 2000. Katso myös n-butyronitriili. == Ympäristö- ja terveysvaikutukset == Lyhytaikainen altistus aineelle voi aiheuttaa vaikutuksia raudan aineenvaihdunnassa johtaen tukehtumiseen. == Lähteet == == Aiheesta muualla == * Luokka:Nitriilit
Katriina

Katriina on suomalainen naisen etunimi. Myös Katriinan kansainvälistä sisarnimeä Katrina käytetään Suomessa. Katriinan ja Katrinan alkuperä on kreikkalainen nimi Aikaterine, jonka alkuperää ei tunneta varmasti. Katriina juontuu Aikaterinesta Katariina-nimen kautta, josta Katriina on lyhenne. Vuoden 2019 loppuun mennessä Suomessa on rekisteröity 23 856 Katriina- ja 1 774 Katrina-nimen saanutta henkilöä, jotka kaikki ovat naisia. ==Tunnettuja Katriinoja== * Katriina Elovirta, jalkapalloilija, erotuomari ja Palloliiton kehityspäällikkö * Katriina Haikala, nykytaiteilija * Katriina Heljakka, lelujen tutkija, pelisuunnittelija, taidekriitikko ja kuvataiteilija * Katriina Hiippavuori, sosionomi ja kristillisdemokraattinen poliitikko * Katriina Honkanen, laulaja, näyttelijä * Katriina Huttunen (o.s. Savolainen), kirjallisuuden suomentaja * Katriina Ilmaranta (ent. Pajunen), lavastaja ja professori * Katriina Järvinen, tietokirjailija, psykoterapeutti ja luennoitsija * Katriina Latosaari, koripalloilija * Katriina Nuutinen, lasitaiteilija ja muotoilija * Katriina Perkka-Jortikka, tietokirjailija * Katriina Ranne, kirjailija, tutkija ja runouden suomentaja * Katriina Rinne, näyttelijä * Katriina Rosavaara, kuvataiteilija, kuvakirjailija ja Feministisen puolueen puheenjohtaja * Katriina Saarinen, salibandyn pelaaja * Katriina Sonck, keskimatkojen juoksija * Katriina Talaslahti, jalkapallomaalivahti * Katriina Tavi, näyttelijä * Katriina Virtanen, yritysjohtaja * Katriina Wright, suomalais-yhdysvaltalainen pikajuoksija ==Tunnettuja Katrinoja== * Katrina Bowden, yhdysvaltalainen elokuva ja televisionäyttelijä * Katrina Gorry, australialainen jalkapalloilija * Katrina Harjuhahto-Madetoja, suomalainen johtaja ja yhteiskunnallinen vaikuttaja * Katrina Jade, yhdysvaltalainen pornonäyttelijä * Katrina Kaif, englantilainen Bollywood-näyttelijä ja malli * Katrina Law, yhdysvaltalainen näyttelijä * Katrina Lehis, virolainen miekkailija ja olympiavoittaja * Katrina Leskanich, yhdysvaltalais-englantilainen laulaja ja muusikko, Katrina and the Waves -yhtyeen jäsen * Katrina Lumikallio, suomalainen sukupuolentutkija * Katrina Powell, australialainen maahockeypelaaja * Katrina Scott, yhdysvaltalainen tennispelaaja ==Kuvitteellisia Katriinoja ja Katrinoja== * Katriina, Sally Salmisen samannimisessä teoksessa vuodelta 1936 * Katriina, Pekka Himangan kappaleessa "Kankaan kaunis Katriina" * Katriina Kivilaakso, Katariina Kaitueen roolihahmo televisiosarjassa Parhaat vuodet * Katrina Anne Van Tassel, Christina Riccin roolihahmo elokuvassa Päätön ratsumies (1999) ==Lähteet== Luokka:Etunimet
Petsamonjoki

Petsamonjoki () on joki Petsamossa Murmanskin alueen länsiosassa Venäjällä, Suomen luovuttamalla alueella. 110 km pitkä Petsamonjoki saa alkunsa Petsamontunturien eteläpuolella sijaitsevista pikkujärvistä (muun muassa Piedsjärvi) ja laskee Petsamonvuonon perukkaan. == Lähteet == == Aiheesta muualla == * Ludv. Munsterhjelm : Urheilukalastus Petsamonjoessa. Säälimätön rihmapyydyksien käyttö uhkaa lopettaa lohikannan. Tilanne autettavissa Norjassa koetuin keinoin, Helsingin Sanomat, 16.02.1935, nro 45, s. 4, Kansalliskirjaston digitaaliset aineistot * Petsamojoki, urheilukalastajan idylli, Helsingin Sanomat, 29.10.1939, nro 292, s. 17, Kansalliskirjaston digitaaliset aineistot Luokka:Murmanskin alueen joet Luokka:Petsamon joet *
Vihollinen vuoteessani

Vihollinen vuoteessani () on yhdysvaltalainen, vuonna 1991 valmistunut, Joseph Rubenin ohjaama elokuva. Tämä psykologinen trilleri perustuu Nancy Pricen samannimiseen romaaniin. Pääosia näyttelevät Julia Roberts, Patrick Bergin ja Kevin Anderson. == Näyttelijät == == Vastaanotto == Video-oppaassa vuodelta 1994 Asko Alanen kuvasi elokuvaa ”heppoiseksi mustankipeäksi psykokököksi”. Hän antoi elokuvalle kaksi tähteä viidestä, mikä vastaa sanallista arviota ”keskinkertainen”. Helsingin Sanomien Mikael Fräntin mielestä elokuva alkaa lupaavasti, mutta muuntuu vähitellen sovinnaiseksi pikkukaupunkimelodraamaksi, jonka käänteet ja ratkaisut aavistaa ennalta. == Lähteet == Luokka:Vuoden 1991 yhdysvaltalaiset elokuvat Luokka:Yhdysvaltalaiset jännityselokuvat Luokka:Yhdysvaltalaiset romaaneihin perustuvat elokuvat